O‘zbekistonga mart oyi boshida Kaspiydan nam va iliq havo kirib kelishi kutilmoqda

Mart avvalida respublika bo‘ylab Kaspiy dengizi hududidan nam va iliq havo massalari kirib kelishi kutilmoqda. Bu haqda “Gazeta.uz” xabar berdi.

O‘zbekistonning ayrim hududlarida vaqti-vaqti bilan yomg‘ir yog‘ishi, tog‘li joylarda qorga aylanishi mumkin.
Havo kechasi +4…+9, kunduzi 1−3 mart kunlari +9…+14 daraja, keyinchalik +15…20, ayrim joylarda +23 darajagacha ko‘tarilishi kutilmoqda.
Mart oyida o‘rtacha oylik havo harorati yillik me’yorga yaqin bo‘lishi, ayrim joylarda esa me’yordan 1−1,5 daraja past bo‘lishi hamda +5…+9 darajani tashkil etishi, janubda +10…+12 darajagacha tushishi kutilmoqda.
Oylik yog‘ingarchiliklar miqdori me’yorga yaqin, ayrim joylarda kamroq bo‘lishi mumkin.